

BOSNA I HERCEGOVINA

FEDERACIJA BOSNE I HERCEGOVINE

HERCEGBOSANSKA ŽUPANIJA

GRAD LIVNO

SLUŽBA ZA OPĆU UPRAVU I DRUŠTVENE DJELATNOSTI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj: 06-34-1-1205/22

Livno, 04. svibnja 2022.

Na temelju članka 41. i 42. Zakona o osnovnom školstvu („Narodne novine HBŽ“, br. 12/04 i 12/08), članka 3. Pravilnika o upisu djece u osnovnu školu („Narodne novine HBŽ“, br. 5/05) i točke 1. Odluke o određivanju dobne granice za upis u prvi razred devetogodišnjeg programa osnovnog obrazovanja („Narodne novine HBŽ“, br. 4/11) Služba za opću upravu i društvene djelatnosti Grada Livna, donosi

**PLAN I RASPORED**

**upisa djece u prvi razred devetogodišnjeg osnovnog**

**obrazovanja u školskoj 2022./2023. godini na području Grada Livno**

1. U prvi razred osnovne škole, prema programu devetogodišnjeg osnovnog obrazovanja, u školskoj 2022./2023. godini upisivat će se djeca:
2. koja u 2022. godini navršavaju šest godina života
3. kojoj je u školskoj 2021./2022. odgođen upis.
4. Utvrđivanje psihofizičkog stanja obveznika upisa u osnovnu školu obavit će se u razdoblju od **16. do 19. svibnja 2022. godine**.
5. Djeci koja iz objektivnih razloga ne budu upisana u prvom upisnom roku, omogućit će se naknadni upis tijekom mjeseca kolovoza 2022. godine, u terminu koji će naknadno biti određen.
6. Utvrđivanje psihofizičkog stanja obveznika upisa obavit će se uz nazočnost roditelja, odnosno osobe koja skrbi za dijete.
7. Za djecu koja su bila obuhvaćena zdravstvenim, rehabilitacijskim ili socijalnim postupkom roditelji su dužni Povjerenstvu za utvrđivanje psihofizičkog stanja obveznika upisa predočiti odgovarajuću dokumentaciju.
8. Prilikom upisa, roditelji odnosno skrbnici, su dužni **dostaviti uvjerenje o prebivalištu djeteta**.
9. Raspored obveznika i konačan upis u osnovne škole na području Grada Livna obavit će se nakon utvrđivanja i ocjene psihofizičkog stanja obveznika upisa.
10. Roditelji odnosno skrbnici koji ne upišu dijete u osnovnu školu podliježu prekršajnoj odgovornosti.
11. Utvrđivanje psihofizičkog stanja obveznika upisa obavit će se prema sljedećem

**RASPOREDU:**

**I.**

**16. svibnja 2022. (ponedjeljak)**

a) Obveznici upisa s područja škola u Guberu, Zabrišću, Grborezima, Biloj i Srđevićima – u  Osnovnoj školi **u Zabrišću**, u vremenu **od 08:00 do 09:00 sati;**

b) Obveznici upisa s područja škola u Orguzu i Čukliću – u Osnovnoj školi **u Orguzu**, u vremenu **od 09:30 do 10:30 sati;**

c) Obveznici upisa s područja škola u Lištanima, Ćaiću i Rujanima – u Osnovnoj školi **u Lištanima,** u vremenu **od 11:00 do 11:30 sati.**

**II.**

**17.svibnja 2022. (utorak)**

a) Obveznici upisa s područja škola u Priluci, Prispu i Kablićima – o osnovnoj školi u **Priluci**, u vremenu od **08:00 do 09:00 sati;**

b) Obveznici upisa s područja škola u Ljubunčiću i Strupniću – u Područnoj školi u **Ljubunčiću**, u vremenu od **09:15 do 10:15 sati;**

c)      Obveznici upisa s područja škola u Podhumu, Podgradini i Golinjevu – u Područnoj školi **u Podhumu**, u vremenu od **10:45 do 11:45 sati;**

d)     Obveznici upisa s područja škola u Vidošima, Smričanima, Megdanu – u Područnoj školi **u Vidošima**, u vremenu od **12:00 do 12:30 sati;**

e)      Obveznici upisa s područja škola u Dobrom, Potočanima i Zagoričanima – u Područnoj školi **u** **Zagoričanima**, u vremenu **od 13:00 do 13:30 sati.**

**III.**

Za sve obveznike upisa s gradskog područja utvrđivanje psihofizičkog stanja obavit će se u prostorijama **Osnovne** **glazbene** **škole „Franjo S. Vilhar“ u Livnu**, u vremenu **od 8:00 do 14:00 sati**, a prema sljedećem rasporedu:

**18. svibnja 2022. (srijeda)**

Obveznici upisa čija prezimena počinju slovima:

 **A** do **E** od **8:00** do **10:30 sati;**

 **F** do **LJ** od **11:00** do **14:00 sati.**

**19.svibnja 2022. (četvrtak)**

Obveznici upisa čija prezimena počinju slovima:

**M** do **S** od **8:00** do **10:30 sati;**

**Š** do **Ž** od **11:00** do **14:00 sati.**

**IV.**

**S obzirom na prevenciju širenja korona virusa**, **molimo osobe koje imaju bilo kakve simptome da ne dolaze taj dan na upise, a istima će se odrediti drugi rok.**

**U slučaju promjene epidemiološke situacije do upisa, pravodobno ćemo vas obavijestiti o daljnjim mjerama.**

POMOĆNIK GRADONAČELNIKA

Anđelka Knežević, dipl.iur.